Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1998. évi XCIII. törvényben meghatározott intézkedések, illetve kényszerítő eszközök alkalmazása során „quasi rendőrként” nem jelenhet meg. A tervezet szerinti szabályozás az állampolgárok, sőt az adónyomozók — mint köztisztviselők
Paragraph Index: 1231

1998. évi XCIII. törvényben meghatározott intézkedések, illetve kényszerítő eszközök alkalmazása során „quasi rendőrként” nem jelenhet meg. A tervezet szerinti szabályozás az állampolgárok, sőt az adónyomozók — mint köztisztviselők — jogos érdekeinek és a jogállamiság, illetve az abból eredő a jogbiztonság követelményeinek megsértésére is alkalmas volt. Az országgyűlési biztos hangsúlyozta, hogy az 1998. évi XCIII. tv. — a tervezettel ellentétben — nem jogosította fel az adónyomozót fegyverviselésre. A tervezet véleményezésének időpontjában hatályos jogszabályok szerint az adónyomozók a többi magyar állampolgárral azonos módon voltak jogosultak arra, hogy önvédelmi fegyvert viseljenek. Az országgyűlési biztos álláspontja szerint ezért az adónyomozó igazolványa nem tartalmazhatta az „önvédelmi fegyverviselési jogosultságot”. Az említett tartalmú szabály egyrészt közvetlenül veszélyeztette volna a jogállamiság és az abból fakadó jogbiztonság elvének érvényesülését, másrészt az Alkotmány 37. § (3) bekezdése azon rendelkezésének sem felelt meg, amely szerint a miniszteri rendeletek törvénnyel, vagy a Kormány rendeletével és határozatával nem lehetnek ellentétesek. Az országgyűlési biztos utalt arra is, hogy amennyiben az adónyomozó „quasi rendőr”-ré válna, akkor olyan kötelezettségek terhelnék, illetve olyan jogosultságok illetnék meg, amelyeket a rendőrség hivatásos állományú tagjaira 2000/88/II. szám

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes